**PROJEKTO „****DAUGIAFUNKCIO SPORTO IR PRAMOGŲ CENTRO GARGŽDUOSE, DARIAUS IR GIRĖNO G. 4, STATYBA“ VYKDYMO KOMANDOS POSĖDŽIO PROTOKOLAS**

2024 m. rugpjūčio d. Nr.

Gargždai

Projekto vykdymo komandos posėdis įvyko 2024 m. rugpjūčio 21 d. Pradžia – 9.30 val., pabaiga – 10.00 val.

Projekto vykdymo komandos posėdžio pirmininkas – Klaipėdos rajono savivaldybės biudžetinės įstaigos sporto centro direktorius, projekto „Daugiafunkcio sporto ir pramogų centro Gargžduose, Dariaus ir Girėno g. 4, statyba“ vadovas Vaidas Liutikas.

Projekto vykdymo komandos sekretorė – Savivaldybės administracijos Švietimo ir sporto skyriaus patarėja (fizinio aktyvumo ir sporto koordinatorė) Ugnė Tamošauskienė.

Dalyvavo: Sigitas Karbauskas – Savivaldybės administracijos direktorius, projekto „Daugiafunkcio sporto ir pramogų centro Gargžduose, Dariaus ir Girėno g. 4, statyba“ savininkas; Egidijus Gedrimas – Savivaldybės administracijos Viešųjų pirkimų skyriaus vedėjas, Projekto vykdymo komandos narys; Jevgenijus Bardauskas – Savivaldybės mero patarėjas, Projekto vykdymo komandos narys.

DARBOTVARKĖ. Dėl projekto „Daugiafunkcio sporto ir pramogų centro Gargžduose, Dariaus ir Girėno g. 4, statyba“ vykdymo.

SVARSTYTA. Projekto „Daugiafunkcio sporto ir pramogų centro Gargžduose, Dariaus ir Girėno g. 4, statyba“ vykdymas.

Projekto vykdymo komandos posėdžio pirmininkas V. Liutikas informavo dėl Klaipėdos rajono Savivaldybės tarybos nario, Antikorupcijos komisijos pirmininko J. Pozingio antrojo prašymo pateikti papildomą informaciją bei dokumentus. E. Gedrimas sakė, kad kartu su kitais Projekto vykdymo komandos nariais parengs atsakymą ir pateiks prašomus dokumentus.

E. Gedrimas informavo, kad Viešųjų pirkimų tarnybai pateikė Savivaldybės administracijos direktoriaus vardu 2024 m. rugpjūčio 2 d. siųsto rašto Nr. A5-2867 „Dėl informacijos ir dokumentų, susijusių su pirkimu Nr. 614515, pateikimo“ tikslinančius klausimus.

V. Liukas priminė, kad ankstesniuose Projekto vykdymo komandos posėdžiuose buvo kalbama ir priimami atitinkami sprendimai dėl sporto salė grindų. Pagal projektą numatyta sporto salėje montuoti medines grindis. Yra gautas pasiūlymas įrengti stiklo pagrindu pagamintas grindis, tačiau joms reikalingi kiti grindų pagrindai. Jei vėliau būtų priimtas sprendimas stiklo pagrindu pagamintas grindis (pavyzdžiui, atsiradus tiksliniam finansavimui įrengti minimas grindis), reikėtų atlikt ardomuosius darbus, būtų problemų iš rangovo pusės dėl garantijos ir t. t. Todėl tikslinga jau dabar įsirengti universalius grindų pagrindus, kurie tiktų tiek standartinėms medinėms grindims, tiek stiklo pagrindu pagamintoms. Visi Projekto vykdymo komandos nariai pritarė universalių grindų pagrindo įrengimui ir sakė, kad siekiant užtikrinti racionalų lėšų panaudojimą, reikia kreiptis į rangovą su prašymu pateikti kainas darbų, kurie reikalingi įrengti sporto salės grindų pagrindus (jeigu būtų nuspręsta įrengti stiklo pagrindu pagamintas grindis vietoje pagal projektą numatytų įprastų medinių grindų), kad būtų tinkama įrengti (pakeisti) stiklo pagrindu pagamintas grindis, suskaičiuoti nevykdomų darbų kainą bei paskaičiavimus pateikti su kainas pagrindžiančiais dokumentais. S. Karbauskas pabrėžė, kad dėl šio planuojamo pakeitimo būtina teikti pokyčio prašymą Portfelio komisijai.

NUTARTA (bendru sutarimu):

1. Prašyti UAB „Infes“ pateikti kainas darbų, kurie reikalingi įrengti sporto salės grindų pagrindus (jeigu būtų nuspręsta įrengti stiklo pagrindu pagamintas grindis vietoje pagal projektą numatytų įprastų medinių grindų), kad būtų tinkama įrengti (pakeisti) stiklo pagrindu pagamintas grindis, suskaičiuoti nevykdomų darbų kainą bei apskaičiavimus pateikti su kainas pagrindžiančiais dokumentais.

2. Teikti vykdomo projekto „Daugiafunkcio sporto ir pramogų centro Gargžduose, Dariaus ir Girėno g. 4, statyba“ pokyčio prašymą Portfelio komisijai dėl sporto salės universalių grindų pagrindo įrengimo.

Projekto vykdymo komandos pirmininkas Vaidas Liutikas

Projekto vykdymo komandos sekretorė Ugnė Tamošauskienė